**LIKOVNA UMETNOST 6. a, četrtek, 9.4.2020 skupaj 4 ure)**

**Likovna naloga še traja. Pošljite mi fotografije izdelkov. Hvala.**

**LIKOVNA NALOGA** (25.3.2020 – 16.4. 2020)

Še vedno je aktualen naslov kot izhodišče za likovno **»SKUPAJ ZMOREMO«.** Kdor je opravil nalogo in oblikoval risbo, sliko, kiparsko delo naj jo podpiše, opremi z lastnim naslovom, datumom in jo shrani v »arhiv«, ki je lahko mapa ali risalni blok. Vaša fotografirana dela mi lahko pošljete tudi na moj e-naslov. Poskusili bomo pripraviti razstavo na šolski spletni strani. **Posredujte mi prosim nastala likovna dela!**

**PRED NAMI JE NOVA LIKOVNA NALOGA,** (25.3.2020- 16.4.2020)

Likovna naloga s področja **MEŠANIH LIKOVNIH PODROČIJ** (risanje, slikanje, tisk s pečatniki, kolaž…)

Likovni problem: **Oblikovanje likovne forme (likovne celote) ob uporabi različnih likovnih tehnik**

Likovna tehnika: **tempera barve, flomastri, barvni svinčniki, kolaž (barvni papir, časopis ali drugi tiskani materiali), fotografije…**

Likovni motiv: **»Moja družina«**

Likovni motiv je lahko realističen ali pa abstrakten. Poskusite motivno izrazit tisto kar vas povezuje, druži, zabava, kar dobrega doživljate v teh nenavadnih časih, ki bodo ostali v našem spominu.

**ČAS IZVAJANJA LIKOVNE NALOGE: 4 šolske ure**  od 25.3.2020 do 16.4.2020

**KAKO SE LOTITI NALOGE?**

1. V glavi prevetrite možne ideje. Eno idejo na hitro skicirajte ali si jo vtisnite v spomin (npr. skupno kosilo, igra, skupaj pred televizijo. Ne pozabite tudi na domače živali, če jih imate

2. Izberite podlogo (risalni list A3 ali kakšen drug papir ali plosk material. Likovna ploskev je lahko tudi kvadrat, krog ali katerakoli druga oblika različnih velikosti.

3. izberite likovno tehniko (likovna izrazila, ki jih imate doma), npr. tempera barve, flumastri, voščenke… Likovno nalogo oblikujte z mešanimi likovnimi tehnikami. Na primer kombiniran kolaž. Iz časopisa, barvnega papirja, revij izrežete, natrgate določeno vodilno obliko in jo prilepite na podlago, preko nastalega kolaža druge oblike naslikate ali narišete s flumastri. Lahko dodate (prilepite) tudi druge ploske materiale ali celo iz ploskega materiala izdelate matrico (pečat) in oblikujete likovno celoto – likovno formo.

**4. likovno delo podpišite, opremite z datumom nastanka in ga shranite v mapo ali risalni blok.**

5. Sporočila, vprašanja v zvezi z likovno nalogo in če je mogoče tudi fotografirano izvedeno likovno delo mi lahko posredujete na e-naslov: tomaz.jurca@guest.arnes.si

 **Vsem skupaj SREČNO!**

PS: tudi sam se nameravam lotiti naloge s predlaganim motivom. Če nam uspe, si lahko delimo – posredujemo naša doživetja izražena na likovni način.